cyanic-selkie/wikianc huggingface dataset:
Manuel Aramburu
Período inicial
Etapa correspondente aos duros anos da posguerra española nunha cidade de gran tradición cultural na Galicia da primeira metade do Século XX. Trátase da súa primeira etapa de aprendizaxe, influído polos artistas galegos das xeracións inmediatamente anteriores: Manuel Colmeiro Guimarás, Arturo Souto Feijoo, Luís Seoane, e Manuel Torres; tamén, Laxeiro ou Manuel Pesqueira, artistas estes tres últimos cos que Aramburu tivo moito contacto e unha grande amizade e respecto mutuo.
A Rincha, Cerdido, Cerdido
A Rincha é un lugar da parroquia de Cerdido no concello de Cerdido na provincia da Coruña. Segundo o Instituto Galego de Estatística en 2007 tiña sete habitantes (tres homes e catro mulleres), o mesmo número ca en 2003.
Regueirolongo, Cerdido, Cerdido
Regueirolongo é un lugar da parroquia de Cerdido no concello de Cerdido na provincia da Coruña. Tiña 49 habitantes no ano 2007 segundo datos do Instituto Galego de Estatística dos cales eran 25 homes e 24 mulleres, o que non supón ningún cambio en relación ao ano 2003.
Atlántico, Colombia
Atlántico é un dos 32 departamentos de Colombia e atópase na rexión natural Caribe. A súa capital é a cidade de Barranquilla. Ten unha superficie de 3,319 km² e conta con 2.489.709 habitantes. É o cuarto departamento máis poboado de Colombia.
Taxa de mortalidade
miniatura|dereita|350px|Taxa bruta de mortalidade por país Considérase:
Ecos del Distrito
Historia e características
Subtitulado Periódico independiente defensor de intereses generales, apareceu o 3 de abril de 1921. Continuador de Pimienta y Mostaza, estaba tamén dirixido por Fernando González Gómez. Saía á rúa os domingos. Entre os seus colaboradores figurou Buenhijo Pérez Sobrino. O periódico foi sufragado en parte polo deputado polo distrito de Redondela José Barreras Massó. Seguía publicándose en outubro de 1922.
Casablanca (filme)
Comentarios
esquerda|250px|miniatura|[[Ingrid Bergman e Humphrey Bogart protagonizan un dos bicos máis famosos da historia do cine.]]
Folga escolar polo clima
2019
As maiores folgas foron o 17-18 de xaneiro, cando polo menos 45 000 estudantes saíron para protestar só en Suíza e Alemaña contra as políticas insuficientes en relación ó quecemento global.
Citharichthys
Distribución
As especies deste xénero son propias dos océanos que bañan as cosatas das Américas, cunha soa especie, C. stampflii, o rapapelos liso, que vive na costa occidental africana.
Virolahti
Virolahti (en sueco Vederlax) é un municipio de Finlandia situado na rexión de Kymenlaakso. En 2018 a súa poboación era de 3 180 habitantes. A superficie do termo municipal é de 558,92 km2, dos cales 186,93 km2 son auga. O concello ten unha densidade de poboación de 8,55 hab./km².
Polimorfismo de lonxitude de fragmento amplificado
O polimorfismo de lonxitude de fragmento amplificado (Amplified fragment length polymorphism), abreviado como AFLP ou AFLP-PCR, é unha técnica baseada na reacción en cadea da polimerase (PCR) utilizada en investigación xenética, pegada xenética, e en enxeñaría xenética. A técnica foi desenvolvida a inicios da década de 1990 por Keygene, e utiliza encimas de restrición para dixerir o ADN xenómico, seguido dunha ligación de adaptadores aos extremos cohesivos dos fragmentos de restrición. Despois, selecciónase un conxunto dos fragmentos de restrición obtidos, que é amplificado. Esta selección realízase utilizando primers (cebadores) complementarios da secuencia adaptadora, a secuencia do sitio de restrición e uns poucos nucleótidos dentro dos fragmentos do sitio de restrición. Os fragmentos amplificados son separados e visualizados en xeles de poliacrilamida desnaturalizantes por métodos de autorradiografía ou de fluorescencia, ou por instrumentos de secuenciación capilar automatizada.
Enerxía hidráulica
A enerxía hidráulica é un tipo de enerxía obtida a partir da enerxía potencial dunha masa de auga. Esta enerxía maniféstase en estado natural nos fluxos de auga, como nos ríos e lagos e pode ser aproveitada por medio dun desnivel ou encoro. Pode ser convertida en enerxía mecánica a través de turbinas hidráulicas ou muíños de auga. As turbinas á súa vez poden ser usadas como accionamento dun mecanismo industrial, coma un compresor ou un xerador eléctrico, coa finalidade de prover enerxía eléctrica para unha rede de enerxía.
José de Acosta
Á parte da narración das aventuras dun leigo nas Indias (Peregrinación del hermano Bartolomé Lorenzo), é famoso sobre todo pola súa Historia natural y moral de las Indias, obra publicada en Sevilla en 1590 e pronto traducida ao inglés (en 1604). En dita obra describiu os costumes, ritos e crenzas dos indios de México e Perú.
Argentière
Xeografía
O glaciar de Argentière atópase ao sueste da aldea e únese na súa parte nordés pola Aiguille du Chardonnet, a Aiguille d'Argentière e o Tour Noir, e no suroeste pola Aiguille Verte, Les Droites e Les Courtes. Esta zona coñécese xeralmente como a conca de Argentière.
Gibbsita
Politipos
A gibbsita ten tres politipos:
Estrutura cristalina
A estrutura da gibbsita está estreitamente relacionada coa da brucita (Mg(OH)2). Porén, a menor carga positiva do Mg2+ fronte ao Al3+ implica que non é necesario que un de cada tres octaedros estea vacante. A diferente simetría da gibbsita e a brucita é o resultado do distinto modo en que as láminas se apilan.
Escudo de Grecia
Escudos históricos
<Gallery> Imaxe:Greek CoA (1831-1863).svg|Escudo de armas do Reino de Grecia durante a dinastía Wittelsbach (1833-1862). Imaxe:Greek Royal Arms.svg|Escudo de armas do Reino de Grecia durante a dinastía Glücksburg (1862-1974) </Gallery>
Damil, Xinzo de Limia
Patrimonio
miniatura|dereita|220px|Igrexa. A súa igrexa de estilo barroco construíuse en 1722, de nave única e bóveda de crucería, con capelas ás beiras.
Sintetizador analóxico
Historia
Actualmente non é estraño que cun só instrumento electrónico sexa posible reproducir unha gran variedade de timbres doutros.
Filtro controlado por tensión (VCF)
É un elemento que escolle as frecuencias do sinal e as separa para resaltar as desexadas ó atenuar as non buscadas. É configurable en varias formas (paso baixo, paso alto, paso banda e rexeito banda), onde se escolle o punto no que cortar a frecuencia e a pendente de atenuación da banda escollida a partir do punto de corte.
Juan de la Cosa
Orixe e xuventude
Tampouco se coñece a súa data de nacemento, estimada entre 1450 e 1460, nin se teñen datos da súa infancia nin da súa adolescencia. Suponse que de novo debeu tomar parte en navegacións polo mar Cantábrico e, posteriormente, en dirección ás illas Canarias e á África occidental.
Expedición de Ojeda
Esta viaxe non obtivo apenas beneficios económicos pero La Cosa puido cartografar en detalle a costa da rexión explorada, a cal amosaría despois no seu famoso mapamundi.
O mapamundi
miniatura|Mapamundi feito por Juan de la Cosa en [[1500. Móstrase o Novo Mundo na parte superior (en verde) e o Vello Mundo na parte central e inferior (en branco).]]
La Cosa suxeriu que as terras descubertas no norte e o sur de América podían estar unidas formando un só continente, aínda que coa efixie superior fixo un truco para permitir a posibilidade de que existira un paso marítimo entre ambas en Centroamérica, cousa que Colón cría. Cuba aparece xa identificada como unha illa, en contra da opinión de Colón. En xeral, as Antillas aparecen de maneira completa e de América do Sur móstrase a costa desde o cabo da Vela até o cabo de Santo Agostiño, mostrando unha parte do norte do Brasil. Polo contrario, en América do Norte non se atopan a península de Florida, o golfo de México nin a península do Iucatán. América Central está tapada pola efixie do santo.
Cova do Rei Cintolo
Historia
En 2019 a cova foi recoñecida como o «mellor destino científico de Galicia» e en 2022 distinguida como a «mellor cova de Galicia».
Pedras Pardas, Cazás, Xermade
Pedras Pardas é un lugar da parroquia de Cazás no concello lucense de Xermade na comarca da Terra Chá. Segundo o IGE, en 2019 tiña 6 habitantes (3 homes e 3 mulleres).
Juan de la Cosa
Última viaxe e morte
Ao chegar a Nova Andalucía en decembro, Ojeda decidiu desembarcar na baía de Calamar, desoíndo os consellos de La Cosa que recomendaba que non se perturbaran aos indios da zona onde estaban, xa que eran indíxenas que usaban frechas envelenadas. O cántabro propoñía dirixirse á ribeira do golfo de Urabá, onde vivían indios menos belicosos que La Cosa coñecera cinco anos atrás, pero finalmente acatou a orde de Ojeda. Pouco despois os expedicionarios víronse envoltos nun combate con indíxenas que se saldou con vitoria española, o que incitou a Ojeda a meterse na selva, perseguindo aos indíxenas na súa fuxida até o poboado de Turbaco. Ao chegar ao poboado, Ojeda, La Cosa e os demais homes foron sorprendidos polos indíxenas, que dispararon frechas envelenadas. La Cosa caeu morto, así como a maioría dos seus homes, aínda que Ojeda deu fuxido.
Ao volver Ojeda á baía de Calamar atopouse coa expedición do seu rival Nicuesa. Ao saberen do feito ocorrido en Turbaco, os casteláns deixaron de lado as súas diferenzas e os homes de ambas expedicións vingáronse destruíndo o poboado de Turbaco e asasinando a case todos os seus habitantes. Algunhas crónicas afirman que cando atoparon o cadáver de La Cosa parecía un ourizo cheo de frechas; outras din polo contrario que o corpo fora devorado polos indios.
A viúva de La Cosa recibiu 45.000 marabedís e todos os indíxenas que tiña en posesión o navegante como indemnización polos servizos prestados. Descoñécese o destino do fillo de La Cosa, o cal debería ter teoricamente herdado o cargo de Alguacil Maior de Urabá.
Mozilla Thunderbird
Mozilla Thunderbird é un cliente de correo multiplataforma baseado no incluído en Mozilla Application Suite, que é desenvovido como software libre pola Mozilla Foundation, axudada por centos de voluntarios.
Aeroporto de Sylt
Ás veces tamén é chamado aeroporto de Westerland/Sylt por Westerland, unha coñecida parte do municipio de Sylt pero que non é a localidade máis próxima ao aeroporto.
Centro Arqueolóxico de Salinae
Descrición
Encóntrase no centro da cidade de Vigo, no 21-23 da rúa Rosalía de Castro, na praza do centro de saúde homónimo. A visita é gratuíta e ofrece a posibilidade de visitas guiadas. O horario de apertura ó público é de martes a domingo de 11 a 14 horas.
Tren de aterraxe
Función
Durante a aterraxe, o tren debe absorber a enerxía cinética producida polo impacto. Os pneumáticos son o primeiro elemento que absorbe tal impacto, pero non é abondo; así o tren de aterraxe debe posuír un sistema de amortecemento para poder diminuír o impacto.
Cinética de Michaelis-Menten
Determinación de constantes
Para determinar a velocidade máxima dunha reacción encimática, a concentración de substrato, ([S]) auméntase até alcanzar unha velocidade constante, de formación de produto. Esa é a velocidade máxima (Vmax) da encima. Nese caso, os sitios activos da encima están saturados con substrato.
Constante de Michaelis
Para encimas que exhiben unha cinética de Michaelis-Menten simple esta constante representa a constante de disociación do complexo encima-substrato (ES) (ou a inversa da afinidade entre encima e substrato). Valores baixos indican que o complexo ES está unido moi fortemente e raramente se disocia sen que o substrato reaccione para dar produto.
Clyde Lovellette
Profesional
Foi elixido na primeira rolda do Draft da NBA de 1952 por Minneapolis Lakers, na novena posición, onde xogou durante catro tempadas, gañándose o posto de titular na tempada 1953-54, na que gañou o seu primeiro anel de campión. Foi traspasado a Cincinnati Royals, onde só xogou unha tempada, recalando posteriormente en St. Louis Hawks, onde permaneceu durante outras catro tempadas a un excelente nivel. Xa con 33 anos fichou polos Boston Celtics, onde tivo un papel secundario dando minutos de respiro aos pivotes titulares, e onde gañou o campionato nas dúas tempadas que permaneceu antes de retirarse en 1964.
Cerredo, Vieiro, A Fonsagrada
Cerredo é un lugar da parroquia de Vieiro, no concello lugués da Fonsagrada, na comarca da Fonsagrada. Segundo o IGE, en 2015 tiña 10 habitantes (4 homes e 6 mulleres).
Manuel de Villarroel
Traxectoria
Foi escollido predicador xeral, en 1688, catedrático de Sagrada Escritura en Salamanca, e tamén foi abade de Lourenzá dúas veces, entre 1709 e 1713, e entre 1721 e 1725.
Gjallë!
Gjallë! é un filme albanés de 2009 escrito e dirixido por Artan Minarolli. Foi escollido como candidato albanés para o Óscar ó mellor filme en lingua non inglesa na 82ª edición dos premios, mais finalmente non foi nomeado.
Galatea
Literatura: esta fábula mitolóxica aparece representada en obras como Fábula de Polifemo y Galatea de Góngora (1612), Polifemo de Tomaso Stigliani (s. XVII), Brindisi de los cíplopes de Antonio Malatesti (s. XVII), La zampoña de Giambattista Marino (1620) o Galatea de Cervantes (1585), sendo estas últimas adaptacións de historia.
Forza de Protección das Nacións Unidas
A Forza de Protección das Nacións Unidas (United Nations Protection Force), máis coñecida polas súas siglas en inglés UNPROFOR, foi a primeira forza de mantemento da paz en Croacia e Bosnia e Hercegovina durante as guerras iugoslavas. Existiu desde o comenzo da participación da ONU, en febreiro de 1992, e a súa reestruturación noutras forzas, en marzo de 1995. A UNPROFOR estivo composta por uns 39.000 militares, 320 dos cales morreron neste servizo.
Norman Mailer
Hollywood e xornalismo político
Durante os anos seguintes, Mailer traballou como guionista en Hollywood. A maior parte dos seus escritos foron refusados por moitas editoriais. Pero a mediados dos cincuenta, fíxose famoso como ensaísta anti-sistema, sendo un dos fundadores de The Village Voice (semanario de Nova York) en 1955. En artigos-reportaxe como "The White Negro: Superficial Reflections on the Hipster" (1956) ou "Advertisements for Myself" (1959), Mailer examinou a violencia, a histeria, o delito e a confusión na sociedade estadounidense.
Erosión
Denominase erosión ao transporte de partículas sedimentarias por correntes superficiais de auga, vento e procesos gravitatorios. As partículas inclúen:
Cisxordania
A poboación no ano 2001 era de 2,1 millóns de habitantes, dos cales, 235.000 viven en Xerusalén oriental; 140.000 na cidade de Hebrón; e 116.000 en Nablús. Nos 19 campos de refuxiados de Cisxordania viven unhas 150.000 persoas. Nos asentamentos israelís viven uns 400.000 habitantes, a metade aproximadamente en Xerusalén Leste.
Viterico
Traxectoria
É moi escasa a información que se posúe do seu reinado, pero se sabe que estivo enfrontado a unha parte da nobreza e do clero (no entanto sábese que contaba co apoio dalgúns bispos, coñecéndose o caso do bispo Elerxio de Egara, hoxe Terrassa).
A alianza no entanto, non tivo éxito, aínda que das cartas de Búlgar despréndese que houbo unha serie de combates que tiveron como teatro a zona da Narbonense, pero non coñecemos nin a zona de operacións, nin a súa duración, nin o seu resultado.
Filmes de Lesoto propostos ó Óscar ó mellor filme internacional
Propostas
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Lesoto para a súa valoración pola Academia co respectivo ano e cerimonia de entrega.
Emily Loizeau
Primeiro álbum
Entón, firmou co produtor Pierre Pascal Houdebine e Furax unha xira de case dous anos, que a conduciu a preto de 200 concertos nas vilas francesas, da pequena sala parisiense dos seus comezos (La Comédia) ao escenario do Grand Rex (2800 prazas) o 6 de novembro de 2007. O seu espectáculo estivo acompañado polos seus dous músicos Cyril Avèque (batería) e Olivier Koundouno (violoncello) e a posta en escena por Daniel Levy. Ademais de Bach e Franz Schubert, gústalle Renaud desde que tiña 11 anos. A representación melodiosa e ao mesmo tempo salvaxe das súas cancións está estreitamente ligada á precisión musical do seu baixista e violoncellista Olivier Koundouno, quen está moi influenciado polo corista Nicolas Pannetier.
Comarca do Noroeste
Limita ao norte coa provincia de Albacete, ao leste coas provincias de Granada e Almería, ao sur co Alto Guadalentín e ao leste coa Vega Alta del Segura e a Comarca do Río Mula.
La Hoya, Lorca
Transporte
Ademais, hai un apeadoiro ao sur da localidade con servizos da liña de Proximidades Murcia entre a capital murciana e Águilas.
Sabino Arana Goiri
Ideoloxía
Instaurou a celebración do Aberri Eguna (día da nación) o domingo de Pascua de cada ano, comezando co lema "Euzkadi Euzkaldunon Aberria da" (Euskadi é a patria dos vascos). Nos derradeiros anos da súa vida as súas ideas evolucionaron a modos máis moderados, desaparecendo a compoñente étnica nos seus escritos e manténdose a cultural e social.
Os Valados, Cerdido, Cerdido
Os Valados é un lugar da parroquia de Cerdido no concello de Cerdido na provincia da Coruña. Non ten habitantes desde hai máis dunha década segundo datos do Instituto Galego de Estatística.
Entalpía estándar de formación
ΔHreacciónO = ΣΔHfO (Produtos) - ΣΔHfO (Reactivos)
Vuk Karadžić
Primeiros anos
miniatura|226x226px|Casa natal de Vuk Karadžić en Tršić. Naceu Vuk Karadžić de Stefan e Jegda nunha aldea, preto da localidade de Loznica, entón parte do Imperio Otomán. A súa familia tiña a súa orixe en Drobnjaci. miniatura|Pintura ao de Pavel Đurković, datada en 1816 (29 anos) Karadžić era familiar de Jevta Savić Čotrić, a única persoa letrada na contorna, quen lle ensinou a ler e escribir. Logo continuou a súa formación no mosteiro de Tronošun en Loznica. Con 19 anos estivo en Petrinja uns cantos meses aprendendo latín e alemán, marchou logo a Belgrado para intentar seguir os seus estudos, sen logralo e decepcionado foi a Jadar e alí traballou como escribente para Jakov Nenadović. Ao se fundar a Grande Escola de Belgrado en 1808, Karadžić converteuse nun dos seus primeiros estudantes.
Así e todo, enfermou e tivo que deixar os estudos para seguir tratamento en Novi Sad e Pest. Karadžić regresou a Serbia en 1810, e inhábil para o servizo militar, serviu como o secretario dos comandantes Ćurčija e Hajduk-Veljko. Contaría máis tarde as súas experiencias máis tarde en dous libros. Tras a derrota dos rebeldes serbios en 1813 estableceuse en Viena e máis tarde coñeceu a Jernej Kopitar, un lingüista experimentado cun grande interese na eslavística secular; coa súa axuda e guía comezou a recoller pezas tradicionais, ademais a súa influencia axudou a Karadžić na súa loita pola reforma do serbio, ao axudalo na redacción da primeira gramática do serbio popular que publicou en 1814.
Provincialismo galego
Historia
O provincialismo naceu arredor de Sociedade Patriótica e Acción Literaria. Reuníanse en Santiago periodicamente para realizar conferencias sobre temas como a lexitimidade da pena de morte, o socialismo de Fourier ou a emancipación da muller. Publicaban en castelán en medios creados por eles, como El Iris de Galicia, El Centinela de Galicia, El Idólatra de Galicia, El Emancipador Gallego, La Situación de Galicia, La Aurora de Galicia etc., cuxos títulos revelan cal era o seu centro de interese.
George E. Smith
Traxectoria
Boyle e Smith son grandes navegantes, que realizaban habitualmente travesías xuntos. Despois da súa xubilación, Smith, navegou ó redor do mundo coa súa esposa Janet, durante cinco anos.
Estrutura terciaria das proteínas
Proteínas chaperonas
Asúmese xeralmente que o estado nativo dunha proteína é tamén o máis termodinamicamente estable, e que a proteína adopta o seu estado nativo, dada a súa cinética química, durante e despois da súa tradución. Nalgúns casos, as proteínas chaperonas que se encontran no citoplasma da célula axudan aos péptidos acabados de sintetizar a adoptar o seu estado nativo. Algunhas proteínas chaperonas son moi específicas na súa función; por exemplo, a proteína disulfuro isomerase; outras son máis xerais na súa función e poden axudar a conformar a máis proteínas globulares, por exemplo, o sistema procariótico GroEL/GroES de proteínas, e as proteínas de choque térmico eucarióticas homólogas (o sistema Hsp60/Hsp10).
Ambiente citoplasmático
A predición da estrutura terciaria dunha proteína depende do coñecemento da estrutura primaria e da comparación da estrutura terciaria posible predita con estruturas terciarias coñecidas en bases de datos de proteínas. Isto só ten en conta o ambiente citoplasmático presente no momento da síntese da proteína porque o ambiente citoplasmático influíu tamén nas estruturas das proteínas rexistradas nas bases de datos proteicas.
Giuseppe Verdi
Formación e primeiros anos
En 1832, intentou continuar os seus estudos musicais no conservatorio de Milán, pero non foi admitido debido á que o tribunal examinador rexeitouno debido á que, pola súa idade (tiña 18 anos e a idade máxima par ser admitido eran 14), e ás eivas técnicas na posicións das mans ao teclado, xa non era apto para poder seguir uns estudos académicos. O Conservatorio que o rexeitou chámase hoxe “Guiseppe Verdi” Conservatorio de Milán (en italiano).
Ferrari P4/5
Características
O Ferrari P4/5 pode acelerar de 0 a 100 quilómetros por hora en 3,5 segundos e pode conseguir unha velocidade máxima de ata 362 quilómetros por hora (225 millas por hora).
Viticultura
Labores culturais do viñedo
As regas poden facerse por diferentes técnicas de regadío: rego ou por alagamento (rega a manta. O sistema de rega por rego cómpre de distintos traballos de arega: polo outono, é un labor fondo que acoeira terra ao pé da planta, abeirándoa así das xeadas dos meses máis fríos do ano, e realizar calellas para a vendima; a principios de primavera, o labor superficial é producir un suco achegado ao pé da planta e un bordo sobre a calella permitindo así a rega; a fins da primavera, o labor superficial que se dá no intre da floración é o de acoeirar terra ás plantas e tapar o rego, o que agora fica no medio e medio da calella. Nesta época do ano, as regas son máis necesarias por mor ao crecemento dos acios; nos meses de verán, por mor das maiores esixencias de auga dadas por un aumento da evapotranspiración, os sucos realízanse ao pé da planta. Diminúese paseniño a cantidade de regas para aumentar a cantidade de azucres nos bagos. Entre finais do verán e inicios do outono, realízase a colleita, polo que se suspenden todas as actividades culturais.
Fertilización
Nesta etapa, o comportamento do viñedo e as análises químicas tanto de colleita como de solo poderían estar orientandas ao vitivinicultor na escolla dos nutrientes a aplicar. Poderíase dicir que, sen chegar até as carencias, canto máis diminúe o vigor dunha cepa (sen unha restrición hídrica excesiva), máis rico é o viño, isto na medida en que a diminución do vigor ou vizo é imputábel á restrición da alimentación nitroxenada.
Giuseppe Arcimboldo
Giuseppe Arcimboldo, nado en Milán en 1527 e finado na mesma cidade o 11 de xullo de 1593, foi un pintor italiano, coñecido sobre todo polas súas representacións manieristas do rostro humano a partir de flores, froitas, plantas ou animais, é dicir, pintaba representacións destes obxectos no lenzo, colocándoos de tal maneira que todo o conxunto tiña unha semellanza recoñecíbel co suxeito retratado.
A Enfesta, Santiago de Compostela
Historia
Entre 1836 e 1962 foi capital do concello da Enfesta, que foi anexionado ao de Santiago de Compostela.
Mignons
Este costume medieval debido a influencias italianas da corte dos Médici pasou aos Valois e foi aproveitado por moitos nobres descontentos para volver á posición privilexiada que estes amantes ocupaban, xa que ser mignon do rei comportaba obter grandes agasallos (en forma de xoias, pazos e mesmo terras). Algúns deles ao monopolizar a intimidade real conseguiron acadar altos postos na administración do Estado (como Anne de Joyeuse e Jean Louis de Nogaret, que acadaron sendos ducados grazas ao favor real). miniatura|esquerda|Retrato contemporáneo do Mignon Louis de Maugiron cun pequeno bonete na cabeza para tapar o ollo que lle faltaba, morreu nujn duelo de mignons. O nome comezouse a popularizar en 1576 entre o pobo parisiense cando Henrique III comezou unha visita pola capital co fin de recadar impostos, segundo o cronista Pierre L, Estoile. Os mignons resultaban ao pobo "moi odiosos, tanto polos seus modais arrogantes como pola súa maquillaxe e vestiario efeminado e procaz". A fama toda levouna o rei Henrique III aínda que os anteriores reis Henrique II e Carlos VIII usaban deles recibindo o nome de Mignons de Couchette (queridiños de leito) e o acceso ó dormitorio real pasou a ser un dos maiores privilexios outorgados pola monarquía. A moral calvinista, menos tolerante ca católica, aínda viu con máis malos ollos o costume de manter unha corte de amantes homosexuais, e aínda por riba que moitos deles foran da mediana nobreza, polo que se formou unha facción cortesá de nobres descontentos, á cabeza dos cales se atopaba o duque de Alençon, que comezou un ataque propagandístico a través de coplas e sonetos satíricos onde se aproveitaba do mito de Ganímedes, polo que a palabra mignon rematou por facer referencia a unha corte de amantes homosexuais.
Lorenzo da Ponte
Traxectoria
Naceu nunha familia xudía. En 1763 toda a familia converteuse ó catolicismo e tomou o nome do bispo que oficiou o bautismo. Máis tarde da Ponte fíxose sacerdote e viviu en Venecia. Porén, nesa cidade levou unha vida libertina e disoluta, ata que en 1779 foi expulsado da República de Venecia. Trasladouse a Viena mercede ó interese demostrado por Antonio Salieri e pola súa habilidade, xa manifesta, de libretista. Nesa cidade alcanzou o posto de poeta oficial da corte do emperador Xosé II. Naqueles anos era case obrigatorio que as óperas estivesen cantadas en italiano, e da Ponte foi quen de producir numerosos libretos de éxito para diferentes músicos.
Antonino
Antonino é un antropónimo masculino de orixe latina na súa variante en galego. Deriva de Antonio, como patronímico, xentilicio ou como diminutivo; tamén pode significar "da caste de Antonio". Antonino Pío foi un emperador romano (138-161). É moi común en Italia.
Epixénese (mineraloxía)
miniatura|250px|[[Calcita, forma estábel do CaCO3.]] miniatura|250px|[[Aragonita, forma menos estábel do CaCO3.]]
Etimoloxía
O termo está formado polo elemento do latín científico epi-, calco do grego antigo ἐπι-, "sobre", e o vocábulo grego γένεσις génesis, "orixe", "formación".
Comarca do Río Mula
A Comarca do Río Mula é unha comarca da Rexión de Murcia, situada na beira do río Mula. A súa capital é Mula.
Historia do nobre Ponto, que foi rei de Galiza e de Bretaña
Características
Trátase dunha obra anónima francesa escrita a finais do século XIV ou a comezos do XV, seguindo a tradición da literatura de cabalarías; non obstante, presenta un ideal moral e político a xulgar polas súas ensinanzas e mais un certo estilo didáctico. É unha conversión á prosa dos versos do Romance de Horn, do século XII, dun autor anónimo anglo-normando que se chamaría Tomás. Daquela "O Romance de Ponthus e Sidoine" foi popular e así o testemuñan os manuscritos conservados a día de hoxe tanto do texto como das súas traducións.
Xampú
miniatura|220px|Xampú e cremes fabricados no inicio do século XX pola CL Hamilton Co. para [[Washington, D.C..]] O xampú (ou shampoo, en inglés) é un produto líquido utilizado principalmente para lavar o cabelo. Tamén se pode empregar un condicionador de cabelo após o xampú para mellorar a textura e o aspecto do cabelo.
Historia
A palabra xampú data de 1877, e a súa orixe parece vir da palabra Hindi (idioma indiano) chhamna, que significa apertar, amasar, facer masaxe. Durante as etapas iniciais de concepción do xampú, cabelereiros ingleses quentaron xabón en auga con bicarbonato de sodio e adicionaron herbas para daren ao cabelo saúde e aroma.
Alfonso Vilachá
Traxectoria
En política, figurou nas listas municipais do PSdeG ás eleccións locais de 2011 en Ourense e non saíu elixido concelleiro. Porén, un ano máis tarde, e logo da dimisión do que ata daquela fora alcalde, Francisco Rodríguez, no marco da operación Pokémon, accedeu ao pleno ourensán.
Castrelo, A Ciadella, Sobrado
Castrelo é un lugar da parroquia da Ciadella, no concello coruñés de Sobrado, na comarca da Terra de Melide. Segundo o IGE, estaba deshabitado en 2018.
Güiana
Historia
Historicamente, as tribos Lokono e Kalina dominaron a Güiana. Aínda que Cristoforo Colón foi o primeiro europeo en avistar a Güiana durante a súa terceira viaxe (en 1498), e Sir Walter Raleigh escribiu un relato en 1596, os Holandeses foron os primeiros europeos en establecer colonias: Pomeroon (1581), Essequibo (1616), Berbice (1627) e Demerara (1752). Despois de que os británicos asumisen o control en 1796, os holandeses cederon formalmente a zona en 1814.
UNASUR
En maio de 2008, o presidente Bharrat Jagdeo asinou o Tratado Constitutivo UNASUR da Unión de Nacións Suramericanas. O goberno da Güiana ratificou oficialmente o tratado en 2010.
Demografía
miniatura|Clique para ampliar A poboación do país (comprendida entre os 760.000 e 780.000 habitantes) está dividida en tres grupos principais: A poboación chinesa e europea (principalmente portugueses e británicos) forman o 2%.
Roger Taylor
Smile
Taylor coñeceu a Brian May e a Tim Staffell en 1968 despois de ver un anuncio no Imperial College sobre un posto de batería. Smile estaba formada por May como guitarrista principal, Staffell como vocalista e baixo, e máis tarde Taylor como batería. A banda soamente durou dous anos, antes de que Staffell se unise a Humpy Bong, deixándoa con só nove cancións:
Careira en solitario
Taylor tivo unha produtiva carreira en solitario, lanzando catro discos. O seu primeiro sinxelo foi a versión, en 1977 de "I Wanna Testify". Gravouno durante as sesións de Queen do álbum News of the World. A cara A, aínda que era unha versión, era completamente distinta da versión orixinal. A cara B era a canción escrita por el mesmo "Turn On The TV".
A súa seguinte aventura, Strange Frontier, chegou en xullo de 1984. Os sinxelos do álbum foron os que lle deron nome ao disco, "Beautiful Dreams" (só en Portugal) e "Man On Fire", este úlitmo converténdose no seu favorito en anos posteriores.Strange Frontier inclúe a colaboración dos seus compañeiros de banda Freddie Mercury e John Deacon. Mercury fixo os coros en "Killing Time", Deacon fixo un remix da cara B de "I Cry For You" e Rick Parfitt coescribiu e tocou en "It's An Illusion". O álbum inclúe versións de "Racing in the Street" de Bruce Springsteen e de "Masters of War" de Bob Dylan.
En 2010, despois de doce anos de carreira en solitario, Taylor planea publicar un novo álbum tituladoThe Unblinking Eye (Everything Is Broken). O primeiro sinxelo, co mesmo nome, publicouse o 23 de novembro de 2009 nun formato dixital, pero pola demanda popular lanzouse unha edición limitada. Nunha entrevista despois do concerto de Queen e Adam Lambert Concert en Polonia, Roger Taylor dixo que o seu novo álbum 'The Unblinking Eye' debería estar publicado en novembro.
O Facho, Rebordelo, Cerdedo-Cotobade
O Facho é un lugar da parroquia de Rebordelo, no concello pontevedrés de Cerdedo-Cotobade. Segundo o IGE, en 2015 tiña 6 persoas (3 homes e 3 mulleres), o que supón un aumento de 2 habitantes respecto ó ano 2005.
Beno Udrih
Traxectoria profesional
O 21 de febreiro de 2013, Udrih foi traspasado xunto a Tobias Harris, Doron Lamb ós Orlando Magic, a cambio de J. J. Redick, Gustavo Ayón e Ish Smith.
O 10 de novembro de 2015, Udrih foi traspasado xunto a Jarnell Stokes ós Miami Heat, a cambio de Mario Chalmers e James Ennis.
Mer de Noms
Mer de Noms é o primeiro disco de estudio da banda de rock A Perfect Circle. O álbum foi editado como disco compacto o 23 de maio do 2000. O título significa "mar de nomes" en francés.
Mario López Rico
Mario López Rico, nado en Ribadeo en 1949, é un arquitecto e político galego.
Aterraxe
dereita|miniatura|[[Boeing 737 de Ryanair aterrando no aeroporto de Santiago de Compostela.]] miniatura|[[Boeing 757 de American Airlines en aproximación final ao Aeroporto Internacional Princesa Juliana, sobre Praia Maho.]] A aterraxe é a fase final dun voo, que se define como o proceso que realiza unha aeronave que culmina co contacto do aparello coa terra; contacto que se perdeu no momento da engalaxe para efectuar o voo. É considerada unha fase crítica no conxunto deste.
Pódense distinguir 3 tipos de aterraxes:
Louis Botha
Traxectoria
Cara ao final da guerra conduciu brevemente unha misión militar británica a Polonia durante a Guerra Polaco-Soviética. Sostivo que os termos do Tratado de Versalles eran moi duros para as Potencia Centrais, aínda que subscribiu igualmente o tratado.
Engalaxe
Introdución
onde a forza de sustentación, L, é igual ó produto dun medio da densidade do aire, multiplicado polo coeficiente de sustentación da á,CL pola superficie alar, S, e polo cadrado da velocidade de engalaxe, V2.
Mosasauridae
Descrición
miniatura|Tylosaurus proriger erroneamente representado cunha crista dorsal, por Charles R. Knight, [[1899. Esta imaxe e similares estaban baseadas en cartilaxes traqueais mal identificadas, pero cando o erro foi descuberto, as representacións de mosasauros coas devanditas cristas xa eran unha tendencia.]] Os mosasauros respiraban aire, eran poderosos nadadores e estaban ben adaptados a vivir nos mares epicontinentais cálidos e pouco profundos, que predominaban a finais do período Cretáceo. Os mosasauros estaban tan ben adaptados á súa contorna que eran xa animais vivíparos, no canto de retornar ás praias a depositar os seus ovos, á maneira das tartarugas mariñas.
Tecidos brandos
esquerda|miniatura|Escamas de Tylosaurus proriger (KUVP-1075). A pesar do relativamente gran número de restos de mosasauro colleitados mundialmente, o coñecemento da natureza da súa cuberta de pel permaneceu nos seus primeiros estadios. Unha incriblemente pequena cantidade de espécimes de mosasauro coñecidos de varios lugares do mundo retiñan impresións fosilizadas das súas escamas; esta carencia de coñecemento foi posible pola natureza delicada das escamas, que case elimina as posibilidades de preservación, ademais de que non se coñecían os tipos de sedimentos de preservación e as condicións mariñas baixo as cales dita preservación ocorre. Até o descubrimento de varios espécimes de mosasauro xunto con impresións notablemente ben conservadas de escamas procedentes de depósitos do Maastrichtiano tardío da formación de Muwaqqar Chalk Marl de Harrana en Xordania, o coñecemento da natureza dos tecidos de mosasauro estaba maiormente baseado nunhas poucas anotacións que describían os primeiros fósiles de mosasauro que databan do Santoniense superior ao Campaniense inferior, como o famoso espécime de Tylosaurus (KUVP-1075) de Cove County, Kansas. O material de Xordania mostrou que o corpo dos mosasauros, así como as membranas interdixitais nas súas "mans" e "pés" estaban cubertas con pequenas escamas solapadas en forma de diamante, similares ás das serpes. Igual que nos réptiles modernos, existían variacións no tipo e tamaño das escamas que cubrían a estes animais dependendo da zona do corpo. Nos exemplares de Harrana observáronse dous tipos de escamas nun único fósil, escamas carenadas (con quilla) cubrindo as rexións superiores do corpo e escamas lisas cubrindo as zonas baixas. Como depredadores de emboscada, que axexaban e capturaban rapidamente as súas presas usando tácticas de sixilo, suxeriuse que os mosasauros se beneficiaban enormemente doas súas escamas carenadas non reflectores.
Coloración
A cor destes animais era descoñecida até 2014, coa publicación dos achados de Johan Lindgren da Universidade de Lund et al., que revelaron pigmentos de melanina nas escamas fosilizadas dun mosasáurido. Os estudos destas escamas mostraron que os mosasáuridos presentaban unha coloración contrastada, coa parte superior do corpo escura e ventres brancos, tal como na gran quenlla branca ou a tartaruga laúde, a cal posúe devanceiros con restos fosilizados para os cales a súa cor tamén foi determinada. Os achados foron descritos na revista Nature.
Descubrimento
Os leitos de calcaria de Maastricht volvéronse tan famosos polo descubrimento do mosasauro que deron o seu nome á época dos últimos 6 millóns de anos do Cretáceo, o Maastrichtiano.
Blaise Matuidi
Blaise Matuidi ( AFI : [blɛz ma.tɥi.di]), nado en Tolosa (Alta Garona, Mediodía-Pireneos) o 9 de abril de 1987, é un futbolista francés que xoga como centrocampista para o Inter de Miami da Major League Soccer (MLS). Desempéñase no campo como centrocampista.
París Saint-Germain
O 25 de xullo de 2011, o club francés Paris Saint-Germain, confirmou que Matuidi asinara un contrato por tres anos substituíndo ao retirado Claude Makélélé. A taxa do traspaso non foi revelada, mais estímase que foi por volta dos 7,5 millóns de euros máis incentivos futuros. Matuidi foi presentado aos medios de comunicación o mesmo día xunto ao seu compatriota e compañeiro de equipo Jérémy Ménez e fóiselle asignado o dorsal número 14. Matuidi fixo o seu debut na liga o 6 de agosto de 2011 onde o PSG caeu 0-1 contra o Lorient.
Equinodermos
Segundo o ITIS
miniatura|240px|[[Estrelamar|Estrelas de mar (Asteroidea).]] miniatura|240px|Paracentrotus lividus, un [[ourizo de mar moi abundante nas costas galegas (Echinoidea).]] miniatura|240px|[[Cogombro de mar no Aquarium Finisterrae da Coruña. (Holothuroidea).]]
Mundial de Fútbol de 1974
Clasificación
Noventa e oito seleccións de cinco confederacións formaron parte do proceso de clasificación para o torneo. Algunhas das seleccións con máis éxito non conseguiron clasificarse para este torneo, incluíndo aos campións de, os cuartofinalistas de  e o , , terceiros en 1966, , , ,  ou. A tampouco particpou no torneo debido á súa negativa a viaxar a Chile para o partido de volta da eliminatoria que os enfrontaba debido ao golpe de estado do 11 de setembro de 1973 de Salvador Allende.
Dositeo Pérez Sobrino
Dositeo Jesús María Pérez Sobrino, nado en Redondela en 1877 finado no mesmo concello en 1954, foi un impresor galego.
Jess Wade
A súa investigación céntrase na creación de díodos emisores de luz (LEDs) baseados en polímeros. É moi coñecida polo seu compromiso público co equilibrio de xénero nas áreas de ciencia, tecnoloxía, enxeñaría e matemáticas (STEM), especialmente no que se refire á promoción da física entre as nenas. Inspirada por Emily Temple-Wood escribe en Wikipedia sobre científicas, unha cada día.
Premios e recoñecementos
En 2018, a Medalla e Premio Daphne Jackson do Instituto de Física (IOP). E no mesmo ano, a revista Nature incluína entre as dez persoas máis importantes no campo das ciencias.
Óscar García Quintela
Óscar Francisco García Quintela, coñecido como Pinchi, nado na Coruña o 17 de xaneiro de 1996, é un futbolista galego. Xoga de centrocampista na UD Las Palmas.
Traxectoria
Entrou na canteira do Deportivo da Coruña en 2005, aos nove anos. Pasou polas diferentes categorías do club e na tempada 2013/14 debutou co Fabril en Terceira División, disputando 17 encontros e marcando o seu primeiro gol, contra o Rápido de Bouzas. Seguiu alternando o equipo xuvenil co filial na 2014/15 e xa para a tempada 2015/16 pasou a ser xogador do Fabril a todos os efectos. Marcou 19 goles na liga regular esa tempada, formando unha gran dupla goleadora co colombiano Juan Ferney Otero, e fixo outro gol máis na fase de ascenso a Segunda B, na que o equipo de Manuel Mosquera caeu eliminado contra o Navalcarnero.
Vincent Nichols
Traxectoria
Naceu o 8 de novembro de 1945 en Crosby. Foi ordenado sacerdote da diocese de Liverpool o 21 de decembro de 1969 en Roma polo bispo Paul Casimir Marcinkus.
Análise de sangue
Tipos de exame de sangue
Mentres que a proba regular do exame de glicosa é tomada en certo punto no tempo, a proba de tolerancia á glicosa implica a proba repetida para determinar a taxa na cal a glicosa é procesada polo corpo.
Millepora alcicornis
Ameazas
A maior entre elas é o quecemento global, e o conseguinte aumento da temperatura do mar. Millepora alcicornis é unha das principais especies afectadas polo branquexamento tras a morte das zooxantelas. Porén, é tamén máis resistente que a maioría dos corais, e logra restablecerse por recrutamento antes que os corales verdadeiros, os escleractinios.
A Armada, Cartelle, Cartelle
A Armada é un lugar da parroquia de Cartelle no concello ourensán de Cartelle na comarca da Terra de Celanova. Tiña 59 habitantes no ano 2011 segundo datos do INE e do IGE, dos cales 28 eran homes e 31 mulleres. Iso supón un mantemento da poboación respecto a 2010, cando tiña 59 habitantes (26 homes e 33 mulleres).
Río Ferta
O río Ferta (ás veces cartografado como río Valentia en mapas antigos) é un río de Irlanda. Nace no sistema montañoso coñecido como Macgillycuddy's Reeks, no condado de Kerry. Ten unha lonxitude aproximada de 16 quilómetros e desemboca no océano Atlántico.
Vladimir Liakhov
Traxectoria
Liakhov graduouse na Escola Militar Superior de Pilotos en Chuguyev en 1964. Foi seleccionado como astronauta en xuño de 1967, participando nas misións Soiuz 31, Soiuz TMA-6, Soiuz T-9, Soiuz TM-5 e Soiuz 34. Pasou un total de 333,32 días no espazo.
Estirpe
Estrutura
O libro iníciase co poema "Adicatoria", unha dedicatoria inicial en verso en inglés, francés, castelán e galego, para Seamus Heaney, Derek Walcott e Antonio Gamoneda.
Retrato robot
Uso policial
Este recurso comezouse a utilizar na década de 1950. A policía valíase de retratistas expertos que debuxaban os trazos destas persoas a partir de testemuños orais. Posteriormente a Smith & Wesson, a maior empresa de armas de fogo dos Estados Unidos elaborou o seu sistema consistente nunha serie de case dúas mil follas de triacetato de celulosa que se proxectaban sobre unha lousa luminosa. Dispúñase dun repertorio exhaustivo de cada trazo facial (nariz, ollos, beizos, queixo, fronte, cabelos, ollos) e de posibles elementos complementarios (lentes, barba, bigotes, cicatrices) que se sobrepuñan nunha folla ata a reconstrución aproximada do rostro da persoa que se desexaba identificar. Actualmente existen programas informáticos que facilitan este labor.
Estirpe
Temática
A temática política está tamén presente, criticando duramente a represión sufrida en Galiza en diversos momentos históricos. Tamén hai lugar para a política internacional, con mencións ao réxime comunista en Cuba. A historia de Galiza aparece reflectida con personaxes como Prisciliano, o rei Don García. Amais, faise mención decote á xeografía de Galiza, tanto urbana como rural. Mención especial merecen os lugares nos que viviu Ferrín, como Ourense, Vilanova dos Infantes ou barrios de Vigo como O Berbés ou Teis.
Campionato Brasileiro Série A 1961
O Campionato Brasileiro Série A 1961, oficialmente Taça Brasil foi a 3º edición da Série A, o primeiro nivel de fútbol no Brasil. Empezou o 20 de xullo e finalizou o 27 de decembro de 1961. O campión foi o Santos.
O Quinteiro de Abaixo, Rebordelo, Cerdedo-Cotobade
O Quinteiro de Abaixo é un lugar da parroquia de Rebordelo, no concello pontevedrés de Cerdedo-Cotobade. A súa poboación no ano 2006 era segundo o IGE de 6 persoas (3 homes e 3 mulleres), o que supón un descenso de 1 persoa respecto ó ano anterior.
Santiago Esteban Radío
Miguel Santiago Esteban Radío, nado en Barrantes (Ribadumia) o 2 de xaneiro de 1952, é un lingüista galego.
Traxectoria
Licenciado en Filoloxía Románica pola Universidade de Santiago de Compostela. Exerceu a docencia en todos os niveis educativos. Foi profesor de Lingua e Literatura Galega na Escola Universitaria de Formación do Profesorado de Pontevedra da Universidade de Santiago do 1973 ao 1975 e da Escola Universitaria de Formación do Profesorado de Ourense da Universidade de Vigo de 1992 a 1998, e impartiu a mesma materia en diversos institutos de Ourense e Pontevedra.
Morte da Virxe (Mantegna)
Descrición
A obra representa a Dormición de María e é a parte meirande da táboa orixinal. Fáltalle logo o fragmento superior, conservado na Pinacoteca Nacional de Ferrara, que representa a Asunción da Virxe aos ceos, recibida por Cristo arrodeado de querubíns.
Palpígrados
Características
Son de tamaño diminuto (non miden máis de 3 mm) e áchanse en todo o mundo, excepto nas zonas polares.
Clasificación
Segundo J. Hallad (2005) e o ITIS a orde comprende unha superfamilia con dúas familias, cun total de seis xéneros:
Boca
Estrutura da boca nos humanos
Cando a boca está pechada, é dicir, cando ambas as mandíbulas están aproximadas e non existe alimentos ou corpos estraños no seu interior, a cavidade oral é unha cavidade virtual. A boca convértese nunha cavidade real e adquire unhas dimensións considerables debido a:
Física o química
Física o química foi unha serie de televisión xuvenil producida por Ida y Vuelta Producciones e emitida por Antena 3 entre o 14 de febreiro de 2008 e o 13 de xuño de 2011, cun total de sete tempadas.
O Porto Muíño, Roupar, Xermade
O Porto Muíño é un lugar da parroquia de Roupar, no concello lugués de Xermade na comarca da Terra Chá.
Epsilon Orionis
Está arrodeada dunha nube molecular, NGC 1990, os seus ventos estelares chegan aos 2.000 km/s, o que causa que perda masa vinte millóns de veces máis rápido có Sol.
Radar (Dragon Ball)
Durante a Saga do Xeneral Red, a Red Ribbon tiña a súa propia versión do radar de dragón, pero era algo primitivo e podía dar soamente unha idea xeral de onde estaban as Bólas do Dragón. O emperador Pilaf tamén construíu a súa propia versión, superior ó radar de dragón; formado por un globo e instalado no seu dirixíbel flotante, era quen de amosar a posición exacta das Bólas do Dragón sobre o planeta.
Abadesa
A forma da elección, posición, dereitos e autoridade dunha abadesa correspóndese, xeralmente, cos dun abade. O cargo é electivo por voto secreto das irmás. A beizón eclesiástica serve para admitila solemnemente no seu cargo. O Concilio de Trento fixou os 40 anos, con 8 de profesión para poder optar ao cargo. A abadesa ten o dereito de demandar absoluta obediencia das súas freiras, suxeita ao bispo, pero non poder exercer as funcións espirituais do sacerdocio que na igrexa católica están reservadas aos homes.
Cambises I
Traxectoria
De acordo con Heródoto, Cambises foi "un home de boa familia e costumes tranquilos". Reinou baixo o goberno supremo de Astiaxes, Rei de Media. Seica estivo casado coa princesa Mandane de Media, filla de Astiaxes e da princesa Arienis de Lidia. A súa muller era supostamente a neta tanto de Ciaxares de Media e de Aliates II de Lidia. O resultado da súa voda foi o nacemento do seu sucesor Ciro o Grande.
Proteína SUMO
miniatura|300px|dereita|Estrutura esquemática da proteína SUMO1 humana feita con iMol e baseada en PDB 1A5R, unha estrutura de resonancia magnética nuclear (NMR); o esqueleto da proteína represéntase como unha fita, salientando a estrutura secundaria; o extremo [[N-terminal está en azul, e o C-terminal en vermello.]]
Angelica
Distribución
Ten unha distribución Circumboreal, dende Alasca e Siberia até o sur de México e o Mediterráneo.
Taxonomía
Angelica: nome xenérico que deriva do latín para "anxelical", en referencia ás propiedades medicinais da planta, que disque foron reveladas a un monxe por un anxo que lle dixo que era unha cura para unha praga.
Filmes de Suriname propostos ó Óscar ó mellor filme internacional
Suriname presentou filmes para o Óscar ó mellor filme internacional por primeira vez no ano 2020. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.